

**HALJALA VALLA EELARVESTRATEEGIA 2020-2023**

SISUKORD

[SISSEJUHATUS 3](#_Toc17815015)

[1. Ülevaade riigi eelarvepoliitikast 4](#_Toc17815016)

[2. Majanduslik olukord Haljala vallas 6](#_Toc17815017)

[2.1 Põhitegevuse tulud 7](#_Toc17815018)

[2.2 Põhitegevuse kulud 8](#_Toc17815019)

[2.3 Investeeringud 9](#_Toc17815020)

[2.4 Finantseeringud 13](#_Toc17815021)

[3. Informatsioon kohalike maksude ja maamaksu muudatustest 14](#_Toc17815022)

[4. Netovõlakoormus 15](#_Toc17815023)

# SISSEJUHATUS

Eelarvestrateegia koostatakse arengukavas sätestatud eesmärkide saavutamiseks, et planeerida kavandavate tegevuste finantseerimist.

Eelarvestrateegia koostamisel, menetlemisel, vastuvõtmisel ja avalikustamisel lähtutakse kohaliku omavalitsuse korralduse seaduse §-st 372.

Kohaliku omavalitsuse üksuse finantsjuhtimise seadus § 20 lõike 3 järgi peab eelarvestrateegias kajastuma järgnev:

* valla majandusliku olukorra analüüs ja prognoos eelarvestrateegia perioodiks;
* eelnenud aasta tegelikud, jooksva aasta eeldatavad ja eelarvestrateegia perioodiks prognoositavad põhitegevuse tulud, kulud ning olulisemad investeeringud koos hinnangulise maksumuse prognoosi ja võimalike finantseerimisallikatega, eeldatav finantseerimistegevuse maht ning likviidsete varade muutus;
* informatsioon eelarvestrateegia perioodiks kavandatavatest kohalike maksude ja maamaksu muudatustest;
* ülevaade valla ja allasutuste majandusolukorrast, sealhulgas arvnäitajad, mis on vajalikud põhitegevuse tulemi ja netovõlakoormuse määra arvutamiseks;
* põhitegevuse tulem eelmisel aastal, jooksvaks aastaks prognoositud ja eelarvestrateegia perioodi igaks aastaks prognoositav põhitegevuse tulem iga aasta lõpu seisuga;
* tegelik netovõlakoormus eelmisel aastal, jooksvaks aastaks prognoositud ja eelarvestrateegia perioodiks prognoositav netovõlakoormus iga aasta lõpu seisuga.

Eelarvestrateegia on aluseks iga-aastasele valla eelarve koostamisele ning annab üldised suunised ja juhised. Eelarvestrateegias toodud tulude ja kulude prognoose ja proportsioone on vaja täiendavalt analüüsida eelarvete koostamise käigus.

# Ülevaade riigi eelarvepoliitikast

**Kokkuvõte Rahandusministeeriumi 2019 aasta kevadisest majandusprognoosist**

Valitsuse eelarvepoliitika põhieesmärk on toetada makromajanduslikku stabiilsust läbi turgude paindlikkuse ja efektiivsuse ning ohjata majanduse tasakaalustatud arengut ohustavaid riske. Valitsuse eelarvepoliitika eesmärgiks on saavutada ja säilitada valitsussektori struktuurne eelarvetasakaal keskpikal perioodil.

Valitsuse eesmärk on tagada jätkusuutlik ja makromajandust tasakaalustav eelarvepoliitika. Sihiks on, et eelarvepoliitilised otsused toetavad maksimaalselt makromajanduslikku stabiilsust, ohjavad majanduse tasakaalustatud arengut ohustavaid riske ning parandavad majanduse kasvupotentsiaali ja tööhõivet. Tulevaste majanduslangustega toimetulekuks peab olema tagatud piisavate reservide olemasolu ja paindlikkus eelarves tulude ja kulude struktuuri muutmiseks. Eelarvepoliitilised otsused langetatakse üheaegselt, otsused on jätkusuutlikud, maksimaalselt valdkonnapoliitikaid ja muude valitsussektori tasandite tegevust arvestavad ning kõiki rahastamisallikaid ühtselt käsitlevad.

Kiirema majanduskasvu aegadel hoidutakse investeeringute liigsest kasvatamisest ning eelistatakse finantseerimisallikana välitoetuste kasutamist. Prioriteetseteks seatakse need investeeringud, mille tulemusel kasvab nii inimeste heaolu kui paraneb kaitsevõime. Nii saab inimestele pakkuda paremaid teenuseid hariduses, sotsiaalhoolekandes ja tervishoius.

**Valitsussektori eelarvepositsiooni eesmärk ning võrdlus eelmise riigi eelarvestrateegiaga**

Arvestades 2018. aasta tegelikku struktuurset defitsiiti 1,4% SKPst ning riigieelarve seaduses sätestatud korrigeerimismehhanismi, mille kohaselt tuleb tasakaalureeglile mittevastavat eelarvepositsiooni parandada vähemalt 0,5% võrra aastas, ei tohi käesoleva aasta oodatav defitsiiti ületada 0,9% SKPst ning 2020.a defitsiit ületada 0,4% SKPst. **Sellest lähtuvalt on valitsus seadnud järgmise aasta struktuurse eelarvepositsiooni eesmärgiks 0,4% suuruse puudujäägi SKPst. Aastatel 2021-2023 on eesmärgiks seatud eelarvetasakaal,** mis on vähem ambitsioonikam kehtiva riigieelarve baasseaduse nõuetest. V**alitsus on otsustanud algatada riigieelarve seaduse muutmise, millega loobutakse tekkinud kumulatiivse puudujäägi kompenseerimise nõudest ning taastatakse iga-aastase struktuurse tasakaalu nõue.**

Seatud eesmärkide saavutamisel püsib valitsussektori nominaalne eelarvepositsioon ülejäägis kõigil aastatel, mis loob eeldused asuda kasvatama reserve või maksta tagasi varasemalt võetud laene. Eelarveaasta kestel hoidutakse positiivsete lisaeelarvete koostamisest, võimaliku maksutulu ülelaekumise arvel ei kasvatata jooksvaid kulusid.

Võrreldes eelmise riigi eelarvestrateegiaga on 2020. a ja 2022. a eelarvepositsiooni eesmärki lõdvendatud. Eelmine eelarvestrateegia nägi ette struktuurset tasakaalu aastatel 2020 ja 2021 ning 0,1% suurust ülejääki aastal 2022.

**Maksupoliitilised eesmärgid**

**Valitsuse eesmärk on stabiliseerida maksukoormus 33 protsendi lähedal SKPst.**

2019. aasta maksukoormuseks kujuneb 33,5% SKPst. Perioodil 2020-2023 ületab tööjõumaksude kasv veidi SKP kasvu, seda toetab palgakasv ja aeglustab mõnevõrra pensionäride maksuvaba tulu tõstmine 50€ võrra. Maksukoormust vähendavad tarbimismaksud eelkõige aktsiiside aeglase kasvu tõttu ja kapitalimaksud, mida mõjutab kõige enam juriidilise isiku tulumaks, mille laekumise kasvu aeglustab regulaarselt kasumit jaotavate ettevõtete madalam tulumaksumäär ja riigiettevõtete dividendide vähenemine.

Kokkuvõttes tõuseb maksukoormus 2020. aastal 33,4%le SKPst ja langeb **2023. aastaks** 32,6%le.

**Valitsuse eesmärk on hoida tööjõu efektiivne maksumäär 35 protsendi lähedal.**

Maksuvaba tulu reform (2018) vähendas tööjõu efektiivset maksumäära, kuid samal ajal oli vastupidise mõjuga kogumispensioni kõrgema maksemäära lõppemine, mistõttu näitaja jõudis 2018. aastal 34,0%le. Palgakasvu mõjul, mida leevendab mõnevõrra pensionäride maksuvaba tulu tõus, tõuseb näitaja **2023. aastaks** 34,7%le.

***Tabel 1. Majanduse põhinäitajad***

****

# Majanduslik olukord Haljala vallas

Haljala vald asub Lääne-Viru maakonna põhjaosas, piirnedes idast Viru-Nigula, läänest Kuusalu ja lõunast Rakvere ning Kadrina valdadega. Haljala vallas elab rahvastikuregistri 1.01.2019 seisuga 4383 inimest.

Haljala vallal on 6 hallatavat asutust – Haljala Kool, Haljala Lasteaed Pesapuu, Haljala Rahvamaja, Haljala Vallaraamatukogu, Võsu Kool ja Haljala Valla Spordikeskus.

Haljala Vallavalitsuse konsolideeritavateks üksusteks on Aktsiaselts Haljala Soojus ja Sihtasutus Võsu Kuurort.

AS Haljala Soojus põhitegevusalaks soojusenergia tootmine, vee- ja kanalisatsiooniteenuse osutamine Haljala vallas.

SA Võsu Kuurort eesmärgiks on turismi-, spordi- ja kultuurialase tegevuse mitmekesistamine.

Maapiirkondade peamisteks tegevusaladeks on põllumajandus, kus omakorda domineerib teraviljakasvatus. Statistilisse profiili kuuluvaid ettevõtteid oli Haljala vallas 2018. aastal Statistikaameti andmetel 438. Neist 418 on väiksemad ettevõtted, kus töötab alla 10 inimese.

Suurimad tööandjad Haljala Vallas on OÜ Palmse Mehaanikakoda, OÜ Palmse Metall, Eswire OÜ, Trendsetter Europe OÜ, AS Viru Õlu, OÜ Bellus Furniture, Riigimetsa Majandamise Keskus, SA Virumaa Muuseumid, Vihula Manor Hospitality.

Lisaks pakuvad elanikele tööd ka valla territooriumilt väljaspool asuvad tööandjad, nendest suurimad tööandjad on Jeld-Wen Eesti AS, AS Estonian Cell, AS HKScan Estonia, OG Elektra AS, Flexa Eesti AS ning AS Eesti Teed.

## 2.1 Põhitegevuse tulud

Haljala vallapeamiseks tuluallikaks on laekumine üksikisiku tulumaksust. Kõige rohkem mõjutab tulude laekumist maksumaksjate arv, brutopalk ja tööhõive. Alljärgneval joonisel on toodud võrdluseks 2018. aasta ja 2019. aasta seitsme kuu tulumaksu laekumine.

Võrreldes 2018. aastaga on seitsme kuu tulumaksu kasv olnud 8,14%

**Joonis 1 Üksikisiku tulumaksu laekumine**

Eelarvestrateegia põhitegevuse tulude prognoos on toodud tabelis, mille koostamise aluseks on Rahandusministeeriumi eelarvestrateegia koostamise vorm, kus põhitegevuse tulud on jaotatud nelja valdkonda: maksutulud, tulud kaupade, teenuste müügist, saadavad toetused ja muud tegevustulud.

Tulumaksu kasvuks on planeeritud aastatel 2020 kuni 2023 6,3% aastas. Maamaksu ega reklaamimaksu kasvu planeeritud ei ole, sest maamaksu muudatust plaanis pole.

Tasandusfond on mõeldud valdade ja linnade eelarveliste võimaluste ühtlustamiseks. Tasandusfondi number on võetud Rahandusministeeriumi tasandusfondi arvutus mudelist. Järgnevatel aastatel tasandusfondi kasvu oodata ei ole. Toetusfond koosneb valdkondlikest toetusliikidest, võimaldades katta õpetajate tööjõukulusid, tagada koolilõunat, maksta toimetulekutoetusi ja vajaduspõhist peretoetust ning hooldada kohalikke teid.

**Tabel 2 Põhitegevuse tulude prognoos**

|  |  |  |  |  |  |  |
| --- | --- | --- | --- | --- | --- | --- |
| **Haljala vallavalitsus** | **2018 täitmine** | **2019 eeldatav täitmine** | **2020 eelarve**  | **2021 eelarve**  | **2022 eelarve**  | **2023 eelarve**  |
| **Põhitegevuse tulud kokku** | **5 675 917** | **6 064 665** | **6 339 322** | **6 660 064** | **7 002 601** | **7 365 399** |
|  Maksutulud | 4 029 964 | 4 343 116 | 4 598 383 | 4 867 606 | 5 153 791 | 5 458 004 |
|  sh tulumaks | 3 704 199 | 4 020 116 | 4 273 383 | 4 542 606 | 4 828 791 | 5 133 004 |
|  sh maamaks | 321 363 | 318 000 | 320 000 | 320 000 | 320 000 | 320 000 |
|  sh muud maksutulud | 4 402 | 5 000 | 5 000 | 5 000 | 5 000 | 5 000 |
|  Tulud kaupade ja teenuste müügist\*\* | 200 715 | 219 000 | 200 000 | 200 000 | 200 000 | 200 000 |
|  Saadavad toetused tegevuskuludeks | 1 420 460 | 1 477 549 | 1 512 225 | 1 566 170 | 1 622 273 | 1 680 620 |
|  sh tasandusfond  | 119 866 | 113 652 | 113 600 | 113 600 | 113 600 | 113 600 |
|  sh toetusfond | 1 250 549 | 1 296 755 | 1 348 625 | 1 402 570 | 1 458 673 | 1 517 020 |
|  sh muud saadud toetused tegevuskuludeks | 50 045 | 67 142 | 50 000 | 50 000 | 50 000 | 50 000 |
|  Muud tegevustulud | 24 778 | 25 000 | 28 714 | 26 288 | 26 537 | 26 775 |
| *Tulud kokku muutus eurodes:* |  | *388 748* | *274 657* | *320 742* | *342 536* | *362 799* |
| *Muutus %* |  | *6,85%* | *4,53%* | *5,06%* | *5,14%* | *5,18%* |

\*\*Riigilõivud ehitustegevusega seotud lubadelt; õpilaskohad; lasteaiakohad; laekumised kultuuri-, spordi-, elamu- ja kommunaalasutuste majandustegevustest; üüri- ja renditulu

***Joonis 2 Põhitegevuse tulude jaotus 2019 aastal***



## 2.2 Põhitegevuse kulud

Põhitegevuse kuludena käsitletakse eelarvestrateegias tulenevalt KOFS-i regulatsioonist järgmisi tulusid:

* antavad toetused
* muud tegevuskulud

Põhitegevuse kulude eelarveosas ei planeerita põhivara amortisatsiooni ja ümberhindlust, põhivara soetuseks antavat sihtfinantseerimist, finantskulusid ega põhivara soetamisega kaasnevat käibemaksukulu.

Põhitegevuse kulude maht kasvab eelarvestrateegia perioodil aeglasemalt kui kasvavad põhitegevuse tulud.

Eelarvestrateegia vastuvõtmisele eelnenud aasta tegelikud, jooksvaks aastaks kavandatud ja eelarvestrateegia perioodiks prognoositavad põhitegevuse kulud on toodud alljärgnevas tabelis. 2020. aastaks on planeeritud personalikulude ja majanduskulude kasvuks ligi 3,5%. Põhitegevuse tulem on põhitegevuse tulud ja kulude vahe. Põhitegevuse tulem ei tohi olla negatiivne kaks aastat järjest. Tulem prognoositud alljärgnevas tabelis.

**Tabel 3 Põhitegevuse kulude prognoos**

|  |  |  |  |  |  |  |
| --- | --- | --- | --- | --- | --- | --- |
| **Haljala Vallavalitsus** | **2018 täitmine** | **2019 eeldatav täitmine** | **2020 eelarve**  | **2021 eelarve**  | **2022 eelarve**  | **2023 eelarve**  |
| **Põhitegevuse kulud kokku** | **5 233 704** | **5 880 420** | **6 109 606** | **6 308 529** | **6 514 414** | **6 727 505** |
|  Antavad toetused tegevuskuludeks\*\* | 290 774 | 328 610 | 394 600 | 394 600 | 394 600 | 394 600 |
|  Muud tegevuskulud | 4 942 930 | 5 551 810 | 5 715 006 | 5 913 929 | 6 119 814 | 6 332 905 |
|  sh personalikulud | 2 808 205 | 3 138 272 | 3 248 112 | 3 361 795 | 3 479 458 | 3 601 239 |
|  sh majandamiskulud | 2 134 725 | 2 353 038 | 2 435 394 | 2 520 633 | 2 608 855 | 2 700 165 |
|  sh muud kulud | 0 | 60 500 | 31 500 | 31 500 | 31 500 | 31 500 |
| **Põhitegevuse tulem** | **442 213** | **184 245** | **229 716** | **351 536** | **488 187** | **637 895** |

\*\*sotsiaalabi ja muud toetused füüsilistele isikutele; mittetulunduslikuks tegevuseks toetuse andmise korra alusel jagatavad toetused; toidubuss; liikmemaksud

## 2.3 Investeeringud

Investeerimistegevuses on lähtutud järgmistest teguritest:

* Täiendavate investeeringuprojektide rahastamine eelarvestatakse rahastamisotsuse saamisel;
* tabelisse on toodud ka projektide omaosaluse summad.

Strateegiaperioodi investeerimistegevuse eelarveosa kujundamisel on järgitud, et otsused oleksid jätkusuutlikud, maksimaalselt valdkonnapoliitikaid arvestavad ning kõiki rahastamisallikaid ühtselt käsitlevad.

Eelarvestrateegia perioodiks on planeeritud mitmed investeeringud. Kindla rahastamisotsuse on saanud Haljala koolimaja, Võsu rannaala ning Tallinna mnt kergliiklustee projekt.

Võsu rannaala arenduse projekt kujutab endast Võsu randa ja loodusesse sobivate silmapaistvaid arhitektuurseid lahendusi pakkuvate väikerajatiste ehitamist: mänguväljakud, ronimisnõlv, trepp, liumägi, veeatraktsioon, WC-d, dušid, riietuskabiinid, valgustatud parkla. Projekti kogumaksumuseks on 724 347 eurot, millest toetusena tuleb läbi Ettevõtluse Arendamise Sihtasutuse kuni 85%. Projekti lõpptähtajaks on 2021 veebruar.

Haljala uue koolihoone maksumuseks kujuneb hinnanguliselt 5,6 miljonit eurot ja kooli asukohaks on kinnitatud praeguse õppekorpuse asukoht. Uue hoone ehitamiseks praegused hooned lammutatakse ning õppetöö toimub asenduspindadel Haljala Rahvamajas, Tallinna mnt 8 (endine internaadihoone) ruumides ja Haljala Lasteaia ruumides. Rahastamisallikateks on planeeritud 2,6 miljonit eurot Euroopa Liidu toetusena ja 3 miljonit eurot valla omaosalusena pikaajalise laenu toel. Kuna eelmine projekt kujunes liiga kalliks, otsustati 2019 augustil edasi minna koolimaja uue arhitektuuri ja projekteerimiskonkursi läbiviimisega. Uus kool valmib 2022 aasta sügiseks.

Tallinna mnt kergliiklustee projekti raames ehitatakse välja Haljalas asuva Tallinna mnt III etapp kuni Uue tänava alguseni. Rahandusministeeriumi käskkirja alusel on maksimaalne toetuse summa 83 833 eurot.

Võsu sadama laienduse käigus on plaanis suurendada sadamat nii palju, et oleks võimalik vastu võtta aluseid mille süvis on kuni 2,5 meetrit.

Tänavavalgustuse uuendamise käigus on kavas 2019 taotleda raha KIK´ist, et uuendada valguspunktid, paigaldada uued postid ning rajada maakaabel- ja õhuliinid Käsmus, Võsul ja Vergis. Lisaks panustatakse omavahendite arvelt tänavavalgustuse rajamisse valla teistes külades. Projekti kogumaksumuseks on planeeritud 300 000 eurot 2020 kuni 2022 aastateks.

Valla sotsiaalmajas Põdrusel on planeeritud 4 korteri remont vähekindlustatud peredele, rekonstrueerida hoone energiatõhusaks ning tuua hoonesse vee- ja kanalisatsioonitorustik.

Võsu Rannaklubis ja vallamajas on kavas raamatukogu laiendus ning rekonstrueerimine, vallamaja ruumide ümberpaigutamine.

Võsu spordihoones on plaanis asendada küttesüsteem.

Rahvamajade renoveerimine on planeeritud koostöös MTÜ´dega. Valla panuseks on omaosaluse garanteerimine ja rahastamine.

Võsu koolimaja on plaanis rekonstrueerida ja laiendada. Detailplaneeringu menetlemise käigus ehitatakse lasteaia jaoks ruumid 2 rühmale. Selleks korraldati arhitektuurse eskiislahenduse ideevõistlus.

**Tabel 4** **Investeerimistegevuse jaotus**

|  |  |  |  |  |  |  |
| --- | --- | --- | --- | --- | --- | --- |
| **Haljala Vallavalitsus** | **2018 täitmine** | **2019 eeldatav täitmine** | **2020 eelarve**  | **2021 eelarve**  | **2022 eelarve**  | **2023 eelarve**  |
| **Investeerimistegevus kokku** | **-188 349** | **-423 574** | **-1 233 726** | **-2 224 559** | **-701 103** | **-171 950** |
|  Põhivara müük (+) | 350 | 40 000 | 200 000 | 100 000 | 30 000 | 30 000 |
|  Põhivara soetus (-) | -533 969 | -644 173 | -2 329 684 | -3 796 799 | -1 158 463 | -320 000 |
|  *sh projektide omaosalus* | 139 566 | -289 624 | -1 292 776 | -2 156 609 | -644 153 | -120 000 |
|  Põhivara soetuseks saadav sihtfinantseerimine (+) | 673 535 | 374 549 | 1 061 908 | 1 665 190 | 539 310 | 225 000 |
|  Põhivara soetuseks antav sihtfinantseerimine (-) | -80 493 | -95 000 | -50 000 | -50 000 | -50 000 | -50 000 |
|  Osaluste ning muude aktsiate ja osade soetus (-) | -235 300 | -86 000 | -86 000 | -86 000 | ~~0~~ -16 000 | ~~0~~ -86 000  |
|  Finantstulud (+) | 40 | 50 | 50 | 50 | 50 | 50 |
|  Finantskulud (-) | -12 512 | -13 000 | -30 000 | -57 000 | -62 000 | -57 000 |
| **Eelarve tulem** | **253 864** | **-239 329** | **-1 004 010** | **-1 873 023** | **-212 916** | **465 945** |

**Tabel 5 Investeerimisobjektid nimeliselt**

|  |  |  |  |  |  |
| --- | --- | --- | --- | --- | --- |
| **Haljala Vallavalitsus** | **2019 eeldatav täitmine** | **2020 eelarve**  | **2021 eelarve**  | **2022 eelarve**  | **2023 eelarve**  |
| **Haljala aleviku Tallinna mnt kergliiklustee** | **99 000** | **0** | **0** | **0** |  |
| *sh toetuse arvelt* | 84 000 |   |   |   |   |
| *sh muude vahendite arvelt (omaosalus)* | 15 000 |   |   |   |   |
| **Võsu Mere tn kaasajastamine** | **30 000** | **0** | **0** | **0** |  |
| *sh toetuse arvelt* | 15 000 | 0 | 0 | 0 |   |
| *sh muude vahendite arvelt (omaosalus)* | 15 000 | 0 | 0 | 0 |   |
| **Võsu sadam** | **0** | **0** | **0** | **0** | **300 000** |
| *sh toetuse arvelt* |   |   |   |   | 200 000 |
| *sh muude vahendite arvelt (omaosalus)* |   |   |   |   | 100 000 |
| **Valla tänavavalgustuse uuendamine** | **0** | **100 000** | **100 000** | **100 000** | **0** |
| *sh toetuse arvelt* |   | 80 000 | 80 000 | 80 000 |   |
| *sh muude vahendite arvelt (omaosalus)* |   | 20 000 | 20 000 | 20 000 |   |
| **Valla sotsiaalmaja** | **10 000** | **180 000** | **0** | **0** |  |
| *sh toetuse arvelt* | 0 | 90 000 |   |   |   |
| *sh muude vahendite arvelt (omaosalus)* | 10 000 | 90 000 |   |   |   |
| **Võsu perearstikeskus ja apteek** | **0** | **200 000** | **0** | **0** |  |
| *sh toetuse arvelt* |   |  0 |   |   |   |
| *sh muude vahendite arvelt (omaosalus)* |   | 200 000 |   |   |   |
| **Võsu rannaala arendamine** | **369 173** | **369 173** | **0** | **0** |  |
| *sh toetuse arvelt* | 255 549 | 255 549 | 0 |   |   |
| *sh muude vahendite arvelt (omaosalus)* | 113 624 | 113 624 | 0 |   |   |
| **Võsu rannaklubi rek** | **0** | **10 000** | **0** | **0** |  |
| *sh toetuse arvelt* | 0 | 0 |   |   |   |
| *sh muude vahendite arvelt (omaosalus)* | 0 | 10 000 |   |   |   |
| **Võsu spordihoone rek** | **15 000** | **15 000** | **0** | **0** |  |
| *sh toetuse arvelt* | 0 | 0 |   |   |   |
| *sh muude vahendite arvelt (omaosalus)* | 15 000 | 15 000 |   |   |   |
| **Rahvamajade renoveerimine** | **20 000** | **20 000** | **20 000** | **20 000** | **20 000** |
| *sh toetuse arvelt* |   |   |   |   |   |
| *sh muude vahendite arvelt (omaosalus)* | 20 000 | 20 000 | 20 000 | 20 000 | 20 000 |
| **Haljala vallamaja ja raamatukogu Mere tn 6** | **50 000** | **150 000** |  | **0** |  |
| *sh toetuse arvelt* |   |   |   |   |   |
| *sh muude vahendite arvelt (omaosalus)* | 50 000 | 150 000 |   |   |   |
| **Haljala koolimaja ehitamine** | **0** | **1 115 511** | **3 576 799** | **938 463** |  |
| *sh toetuse arvelt* | 0 | 611 359 | 1 560 190 | 434 310 |   |
| *sh muude vahendite arvelt (omaosalus)* | 0 | 504 152 | 2 016 609 | 504 153 |   |
| **Võsu koolimaja rek ja lasteaia ehitamine** | **51 000** | **170 000** | **100 000** | **100 000** |  |
| *sh toetuse arvelt* |   |  |  |   |   |
| *sh muude vahendite arvelt (omaosalus)* | 51 000 | 170 000 | 100 000 | 100 000 |   |

## 2.4 Finantseeringud

Finantseerimistehingud on eelarve põhitegevuse tulude ja põhitegevuse kulude vahe katmiseks teostatavad finantstehingud (laenude võtmised jms). Finantseerimistegevuse rahavoogudes käsitletakse tulenevalt KOFS-i regulatsioonist järgmisi elemente:

* laenude võtmine, võlakirjade emiteerimine, kapitalirendi- ja faktooringukohustuste võtmine ning kohustuste võtmine teenuste kontsessioonikokkulepete alusel;
* võetud laenude tagasimaksmine, kapitalirendi- ja faktooringukohustuste täitmine, emiteeritud võlakirjade lunastamine ning tagasimaksed teenuste kontsessioonikokkulepete alusel.

Järgmisest tabelist avalduvad finantseerimistegevuse vajalikud mahud eelarvestrateegia perioodil.

Laenu on plaanis võtta 4 100 000 eurot, mis on jagatud ära nelja aasta peale. Laenu tähtajaks on planeeritud 15 aastat.

**Tabel 6** **Finantseerimistegevus**

Finantseerimistegevusena on kajastatud vallale laenude võtmine ja võetud laenude põhiosa

tagasimaksed vastavalt maksegraafikutele.

|  |  |  |  |  |  |  |
| --- | --- | --- | --- | --- | --- | --- |
| **Haljala Vallavalitsus** | **2018 täitmine** | **2019 eeldatav täitmine** | **2020 eelarve**  | **2021 eelarve**  | **2022 eelarve**  | **2023 eelarve**  |
| **Finantseerimistegevus** | **-192 186** | **188 686** | **950 000** | **1 730 000** | **266 000** | **-390 000** |
|  Kohustuste võtmine (+) | 0 | 350 000 | 1 130 000 | 1 980 000 | 640 000 | 0 |
|  Kohustuste tasumine (-) | -192 186 | -161 314 | -180 000 | -250 000 | -374 000 | -390 000 |

# Informatsioon kohalike maksude ja maamaksu muudatustest

Eesti maksusüsteem koosneb riiklikest ja kohalikest maksudest. Maks on seadusega maksumaksjale pandud rahaline kohustus, mis kuulub täitmisele seadusega ettenähtud korras, suuruses ja tähtaegadel. Maksumaksjal on kohustus maksta ainult seadustega ettenähtud riiklikke ja kohalikke makse.

Riiklikud maksud laekuvad riigieelarvesse. Osa füüsilise isiku tulumaksust ja maamaks tervikuna laekub kohalike omavalitsuste eelarvesse. Kohalikud maksud laekuvad kohalike omavalitsuste eelarvesse.

Kohalikud maksud kehtestatakse valla- või linnavolikogu määrusega vastavalt kohalike maksude seaduses sätestatud tingimustele.

Kohalikud maksud on

* reklaamimaks
* teede ja tänavate sulgemise maks
* mootorsõiduki maks
* loomapidamismaks
* lõbustusmaks
* parkimistasu

Haljala vallas on kehtestatud reklaamimaks, mis moodustab valla maksutuludest väga väikese osa. Reklaamimaks on kajastatud real muud maksutulud.

**Tabel 7** **Maksutulud**

|  |  |  |  |  |  |  |
| --- | --- | --- | --- | --- | --- | --- |
| **Haljala Vallavalitsus** | **2018 täitmine** | **2019 eeldatav täitmine** | **2020 eelarve**  | **2021 eelarve**  | **2022 eelarve**  | **2023 eelarve**  |
|  Maksutulud | 4 029 964 | 4 343 116 | 4 598 383 | 4 867 606 | 5 153 791 | 5 458 004 |
|  sh tulumaks | 3 704 199 | 4 020 116 | 4 273 383 | 4 542 606 | 4 828 791 | 5 133 004 |
|  sh maamaks | 321 363 | 318 000 | 320 000 | 320 000 | 320 000 | 320 000 |
|  sh muud maksutulud | 4 402 | 5 000 | 5 000 | 5 000 | 5 000 | 5 000 |

# Netovõlakoormus

Netovõlakoormus on võlakohustuste suuruse ja likviidsete varade kogusumma vahe. Netovõlakoormuse ülemmääraks on kas 6-kordne põhitegevuse tulem või 60% põhitegevuse tuludest, kumb on suurem.

**Tabel 8 Netovõlakoormus**

|  |  |  |  |  |  |  |
| --- | --- | --- | --- | --- | --- | --- |
| **Haljala Vallavalitsus** | **2018 täitmine** | **2019 eeldatav täitmine** | **2020 eelarve**  | **2021 eelarve**  | **2022 eelarve**  | **2023 eelarve**  |
| **Likviidsete varade suunamata jääk aasta lõpuks** | **262 194** | **211 551** | **157 541** | **14 518** | **67 602** | **143 547** |
| **Võlakohustused kokku aasta lõpu seisuga** | 1 133 760 | 1 322 446 | 2 272 446 | 4 002 446 | 4 268 446 | 3 878 446 |
| **Netovõlakoormus (eurodes)** | 871 566 | 1 110 895 | 2 114 905 | 3 987 928 | 4 200 844 | 3 734 899 |
| **Netovõlakoormus (%)** | 15,4% | 18,3% | 33,4% | 59,9% | 60,0% | 50,7% |
| **Netovõlakoormuse ülemmäär (eurodes)** | 3 405 550 | 3 638 799 | 3 803 593 | 3 996 039 | 4 201 560 | 4 419 240 |
| **Netovõlakoormuse individuaalne ülemmäär (%)** | 60,0% | 60,0% | 60,0% | 60,0% | 60,0% | 60,0% |
| **Vaba netovõlakoormus (eurodes)** | 2 533 984 | 2 527 904 | 1 688 689 | 8 111 | 717 | 684 341 |